पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस को फैलने से रोकने के लिए उसकी चेन तोड़ने शासन द्वारा शनिवार और रविवार को संपूर्ण लॉकडाउन घोषित किया गया है। इसके बाद भी दुकानदार नहीं मान रहे हैं। शनिवार को नगरीय क्षेत्र सारंगपुर में भ्रमण पर निकले नगर पालिका प्रशासक सौरभ वर्मा और मुख्य नगरपालिका अधिकारी विनोद कुमार गिरजे व उनकी टीम ने देखा कि वार्ड 6 में वीर तेजाजी दूध डेयरी, वार्ड 2 में कीड़ी रोड पर दूध डेयरी तथा वार्ड 3/12 में ऋतुराज दूध डेयरी खुली हुई थी। इन दुकानों से दुकानदार ग्राहकों को दूध बेचकर लॉकडाउन का उल्लंघन कर रहे थे।
इन पर क्रमशः 2100 रुपए, 2100 रुपए एवं 3000 रुपए। इस प्रकार कुल 7200 रुपए का जुर्माना वसूला गया। बता दें संपूर्ण लॉकडाउन में दूध डेयरी खोलना भी प्रतिबंधित है। वहीं बाजार भ्रमण पर निकली टीम द्वारा दो लोगों को बिना मास्क के घूमने पर 200 रुपए की चालानी कार्रवाई की। इस दौरान कोविड-19 प्रभारी सतीश कंडारे, आरएसआई दीपक रानवे, पटवारी अतुल सक्सेना, सफाई दरोगा तरुण दावरे, जितेंद्र भैरवे, नपा कर्मचारी गोकुल पुष्पद, गौरीलाल पुष्पद, अशोक खटक, विनोद पारछे, अर्जुन गिरजे आदि कर्मचारी, राजस्व विभाग, पुलिस प्रशासन तथा नपा का अमला मौजूद था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn